ai4bharat/Pralekha huggingface dataset:
బొగ్గు మంత్రిత్వ శాఖ
మిషన్ కోకింగ్ కోల్ కింద ఉత్పత్తిని పెంచేందుకు చర్యలు
2030 నాటికి భారతదేశంలో దేశీయ కోకింగ్ బొగ్గు ఉత్పత్తి మరియు వినియోగాన్ని పెంపొందించడానికి రోడ్మ్యాప్ను రూపొందించడానికి ప్రభుత్వం 'మిషన్ కోకింగ్ కోల్'ని ఆగస్టు, 2021లో ప్రారంభించింది. కొత్త అన్వేషణ, ఉత్పత్తి పెంపు, వాషింగ్ కెపాసిటీని పెంపొందించడం, కొత్త కోకింగ్ బొగ్గు గనుల వేలం వంటి వాటికి సంబంధించి మిషన్ కోకింగ్ కోల్ డాక్యుమెంట్ సిఫార్సులు చేసింది. దేశీయ ముడి కోకింగ్ బొగ్గు ఉత్పత్తి 2030 నాటికి 140 ఎంటి [సిఐఎస్ ద్వారా 105 ఎంటీ మరియు కేటాయించిన కోకింగ్ బొగ్గు బ్లాకుల ద్వారా 35 ఎంటీ]కి చేరుకునే అవకాశం ఉంది. కోకింగ్ కోల్ దేశీయ ఉత్పత్తిని పెంచడానికి 'ఆత్మనిర్భర్ భారత్' కార్యక్రమం కింద ప్రభుత్వం ఈ క్రింది చర్యలు చేపట్టింది.
- ఇప్పటికే ఉన్న గనుల నుండి 26 ఎంటీ వరకు ముడి కోకింగ్ కోల్ ఉత్పత్తిని పెంచాలని సిఐఎల్ యోచిస్తోంది. 2025 ఆర్ధిక సంవత్సరం నాటికి 22 ఎంటీ పీఆర్సీతో పది కొత్త గనులను గుర్తించింది. అలాగే 2 ఎంటీ పీఆర్సీ సామర్థ్యం కలిగిన ఎనిమిది కోకింగ్ కోల్ గనులను ఆదాయ భాగస్వామ్య నమూనాపై ప్రైవేట్ రంగానికి సిఐఎల్ అందించింది.
- 9 కొత్త కోకింగ్ కోల్ వాషరీలను సిఐఎల్ ఏర్పాటు చేస్తోంది. అలాగే వాషింగ్ సామర్ద్యాన్ని పెంపొందించడానికి ఇప్పటికే ఉన్న కోకింగ్ కోల్ వాషరీలను కూడా పునరుద్ధరిస్తోంది.
- బొగ్గు మంత్రిత్వ శాఖ గత రెండేళ్లలో 22.5 ఎంటీ పిఆర్సీతో ప్రైవేట్ రంగానికి 10 కోకింగ్ బొగ్గు బ్లాకులను వేలం వేసింది. వీటిలో చాలా బ్లాక్లు 2025 నాటికి ఉత్పత్తిని ప్రారంభిస్తాయని భావిస్తున్నారు.
- నాలుగు కోకింగ్ కోల్ బ్లాకులను కూడా మంత్రిత్వ శాఖ గుర్తించింది. అలాగే సిఎంపిడిఐ కూడా రాబోయే రెండు నెలల్లో 4 నుండి 6 కొత్త కోకింగ్ కోల్ బ్లాక్ల కోసం జీఆర్ని ఖరారు చేస్తుంది. దేశంలో దేశీయ ముడి కోకింగ్ బొగ్గు సరఫరా మరింత పెంచడానికి ప్రైవేట్ రంగానికి ఈ బ్లాక్లను తదుపరి రౌండ్ల వేలంలో అందించవచ్చు.
22.05.2022 మరియు 19.11.2022 మధ్య, ఆంత్రాసైట్ మరియు కోకింగ్ బొగ్గు దిగుమతులు నిల్ దిగుమతి సుంకాన్ని అందించాయి[ఎన్ఐఎల్ బిసిడి మరియు ఎన్ఐఎల్ ఏఐడిసి]. 19.11.2022 నుండి ఆంత్రాసైట్ మరియు కోకింగ్ బొగ్గు దిగుమతులు, ఇతర రకాల బొగ్గుతో పాటు, 2.5% కస్టమ్స్ సుంకం [I% బిసిడి మరియు 1.5% ఏఐడిసి] రాయితీ రేటును ఆకర్షిస్తుంది. 2030 ఆర్థిక సంవత్సరం నాటికి 10-12% దేశీయ కోకింగ్ బొగ్గును దిగుమతి చేసుకున్న కోకింగ్ బొగ్గుతో కలిపి 30%కి పెంచడానికి మరియు కోకింగ్ బొగ్గు దిగుమతిని తగ్గించడానికి ప్రభుత్వం ఈ చొరవ తీసుకుంది.
ఇప్పటికే ఉన్న కోకింగ్ బొగ్గు ఉత్పత్తి చేసే గనుల విస్తరణ ద్వారా మరియు కొత్త కోకింగ్ బొగ్గు బ్లాకుల అమలు నుండి సామర్థ్యాన్ని పెంపొందించడం ద్వారా కోకింగ్ బొగ్గు ఉత్పత్తిని పెంపొందించడానికి సిఐఎల్ నిరంతర ప్రయత్నాలను చేపడుతుంది. దేశీయ ముడి కోకింగ్ బొగ్గు ఉత్పత్తిని మెరుగుపరచడానికి సిఐఎల్కు చెందిన యూజీ గనులలో మాస్ ప్రొడక్షన్ టెక్నాలజీని ప్రవేశపెట్టారు. ఆదాయ భాగస్వామ్య ప్రాతిపదికన పెట్టుబడిదారులకు ఉత్పత్తి కోసం కోకింగ్ బొగ్గు గనులను అందించడానికి సిఐఎల్ చర్యలు తీసుకుంటోంది.
బొగ్గు, గనులు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
సాంస్కృతిక మంత్రిత్వ శాఖ
కరోనా యుద్ధ వీరులకు గౌరవసూచకంగా ఎర్రకోట, కుతుబ్ మినార్,హుమయూన్ సమాధి వద్ద ప్రత్యేక దీపాలంకరణ
ప్రపంచ పురావస్తు దినోత్సవం సందర్భంగా భారతదేశ పురావస్తు సర్వే విభాగం, ఢిల్లీ సర్కిల్ ఆధ్వర్యంలో ప్రత్యేక కార్యక్రమాలు
కరోనా వైరస్ మహమ్మారిని అంతమొందించడానికిగాను కృషి చేస్తున్న పోరాట వీరులకు కృతజ్ఞత తెలపడానికి భారతదేశ పురావస్తు సర్వే సంస్థకు చెందిన ఢిల్లీ విభాగం ఒక కార్యక్రమాన్ని నిర్వహించింది. చారిత్రక ప్రదేశాలైన ఎర్రకోట, కుతుబ్ మినార్, హుమయూన్ సమాధిలను ప్రత్యేక వెలుగులతో అలంకరించి సంఘీభావం తెలిపింది. ఈ కార్యక్రమంతోపాటు పురవాస్తు సంస్థ ఢిల్లీ విభాగంవారు...స్కూలు విద్యార్థులతో కలిసి వీడియో కాన్ఫరెన్స్ నిర్వహించింది. వారసత్వ సంపదను రక్షించుకోవాలనే సంకల్పాన్ని వారిలో నింపడానికిగాను వారితో ప్రతిజ్ఞ చేయించింది.
ఈ కార్యక్రమంలో ఘజియాబాద్ , ప్రతాప్ విహార్ లోని సిఎస్ హెచ్ పి పబ్లిక్ స్కూలు విద్యార్థులు, నొయిడాలోని ఏఎస్ పి ఎం స్కాటిష్ స్కూల్ విద్యార్థులు పాల్గొన్నారు. స్కాటిష్ స్కూల్ కు చెందిన 1ఎ, 1 బి విద్యార్థులు, సిఎస్ హెచ్ పి పబ్లిక్ స్కూల్ కు చెందిన 9, 10, 11వ తరగతి విద్యార్థులు ఈ ఆన్ లైన్ ప్రతిజ్ఞా కార్యక్రమంలో పాల్గొన్నారు.
నిస్వార్థ సేవాభావంతో కరోనాపై యుద్ధం చేస్తున్న పోరాట వీరులకు కృతజ్ఞత తెలపడానికిగాను పురావస్తు సంస్థ ఢిల్లీ విభాగం తన పరిధిలోని మూడు చారిత్రాత్మక ప్రదేశాలను ప్రత్యేక దీపాలతో అలంకరించింది. మనం విజయం సాధిస్తామనే సందేశాన్నిస్తూ ఎర్రకోట దగ్గర కొవ్వొత్తులతో భారతదేశ చిత్రపటాన్ని రూపకల్పన చేశారు.
కుతుబ్ మినార్ వద్ద నివాస గృహ ఆకారంలో కొవ్వొత్తులను వెలిగించారు. ఇంట్లోనే వుండండి, భద్రంగా వుండండి అనే సందేశాన్నిచ్చారు.
హుమయూన్ సమాధి వద్ద 41 కొవ్వొత్తులను వెలిగించారు. కరోనా వైరస్ మహమ్మారిని నిరోధించడానికిగాను 41 రోజులపాటు సాగుతున్న పోరాటాన్ని ప్రతిబింబించేలా 41 కొవ్వొత్తులను వెలిగించారు.
రసాయనాలు, ఎరువుల మంత్రిత్వ శాఖ
2020 సెప్టెంబర్ 30వ తేదీ తో ముగిసిన త్రైమాసికంలో రికార్డు స్థాయిలోఎరువుల ఉత్పత్తి, అమ్మకాలతో రికార్డు స్థాయిలో 83.07 కోట్ల రూపాయల లాభాన్ని ఆర్జించిన - ఫ్యాక్ట్
కేంద్ర రసాయనాలు, ఎరువుల మంత్రిత్వ శాఖ పరిధిలోని, కేంద్ర ప్రభుత్వ రంగ సంస్థ ఫెర్టిలైజర్స్ అండ్ కెమికల్స్ ట్రావెన్కోర్ లిమిటెడ్ , 2020 సెప్టెంబర్, 30వ తేదీ తో ముగిసిన త్రైమాసికంలో రికార్డు స్థాయిలో 83.07 కోట్ల రూపాయల లాభాన్ని ఆర్జించింది. ఒక త్రైమాసికంలో ఇంత పెద్ద మొత్తంలో లాభాన్ని ఆర్జించడం సంస్థ చరిత్రలో ఇదే మొదటి సారి. గత ఏడాది ఇదే కాలంలో లాభం 6.26 కోట్ల రూపాయలు. సంస్థ ఈ త్రైమాసికంలో 1047 కోట్ల రూపాయల మేర టర్నోవర్ నమోదుచేయగా, గత ఏడాది ఇదే కాలంలో సంస్థ టర్నోవర్ 931 కోట్ల రూపాయలుగా నమోదయ్యింది.
2020 సెప్టెంబర్, 30వ తేదీతో ముగిసిన త్రైమాసికంలో, సంస్థ ప్రధాన ఉత్పత్తి అయిన ఫ్యాక్టమ్ ఫాస్ మరియు అమ్మోనియం సల్ఫేట్ యొక్క ఉత్పత్తి, అమ్మకాలు, గతంలో అన్ని త్రైమాసిక రికార్డులను అధిగమించాయి.
మొదటి అర్ధ సంవత్సరంలో, రెండు ఓడల్లో ఎం.ఓ.పి. ఎరువులను, ఒక ఓడలో ఎన్.పి.కె. ఎరువులను సంస్థ దిగుమతి చేసింది.
ముఖ్యాంశాలుగతంలో ఏ త్రైమాసికంలోనూ సాధించనంత ఎక్కువ మొత్తంలో 2.36 లక్షల మెట్రిక్ టన్నుల ఫ్యాక్టమ్ ఫాస్ ఉత్పత్తి.గతంలో ఎన్నడూ లేనంత ఎక్కువ మొత్తంలో 0.69 లక్షల మెట్రిక్ టన్నుల అమ్మోనియం సల్ఫేట్ ఉత్పత్తి.ఈ త్రైమాసికంలో ఫ్యాక్టమ్ ఫాస్ అమ్మకాలు 2.77 లక్షల మెట్రిక్ టన్నులకు, అమ్మోనియం సల్ఫేట్ అమ్మకాలు 0.08 లక్షల మెట్రిక్ టన్నులకు చేరుకున్నాయి.ఎం.ఓ.పి. అమ్మకాలు 0.46 లక్షల మెట్రిక్ టన్నులు మరియు దిగుమతి చేసుకున్న ఎన్.పి.కె. అమ్మకాలు 0.26 లక్షల మెట్రిక్ టన్నులు.గతంలో ఏ అర్ధ సంవత్సరంలోనూ సాధించనంత ఎక్కువ మొత్తంలో 4.63 లక్షల మెట్రిక్ టన్నుల ఫ్యాక్టమ్ ఫాస్ అమ్మకాలు.రెండవ త్రైమాసికంలో తీరప్రాంత షిప్పింగ్ మార్గం ద్వారా ఎరువులను పంపడం ప్రారంభించింది.కంపెనీ పశ్చిమ బెంగాల్ మరియు ఒడిశాలలో కొత్త మార్కెట్లలోకి ప్రవేశించింది.
కోవిడ్-19 మహమ్మారి కారణంగా పరిమితులు ఉన్నప్పటికీ, భారత ప్రభుత్వం మరియు కేరళ ప్రభుత్వం జారీ చేసిన అన్ని కోవిడ్ నిబంధనలను, మార్గదర్శకాలను పాటిస్తూ, సంస్థ అత్యుత్తమ పనితీరును సాధించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.07 కోట్ల డోసులు  అందించారు
గత 24 గంటల్లో 90,529 డోసులు అందించారు
దేశవ్యాప్త క్రియాశీల కేసుల సంఖ్య 3,468
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.8%
గత 24 గంటల్లో 141 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,43,483 కు పెరిగింది.
గత 24 గంటల్లో 188 కొత్త కేసులు నమోదయ్యాయి.
రోజువారీ పాజిటివిటీ రేటు 0.14%
వారపు పాజిటివిటీ రేటు 0.18%
గత 24 గంటల్లో చేసిన 1,34,995 కొవిడ్ పరీక్షలతో కలిపి ఇప్పటివరకు 91.01 కోట్ల పరీక్షలు చేశారు.
రైల్వే మంత్రిత్వ శాఖ
2022 సెప్టెంబర్ నెలలో అత్యధికంగా 115.80 ఎంటీ సరుకులు రవాణా చేసిన రైల్వే
గత ఏడాది ఇదే కాలంతో పోల్చి చూస్తే 10.14% పైగా వృద్ధి సాధించి ఏప్రిల్-సెప్టెంబర్ మధ్య 736.68 ఎంటీ వరకు సాగిన సరుకుల మొత్తం రవాణా
సరుకు రవాణాలో భారతీయ రైల్వే 2022 సెప్టెంబర్ నెలలో సరికొత్త రికార్డు నమోదు చేసింది. సెప్టెంబర్ నెలలో 115.80 ఎంటీ సరుకులు రైల్వే ద్వారా రవాణా అయ్యాయి. ఒక నెలలో ఇంత పరిమాణంలో సరుకులు రవాణా కావడం ఇదే తొలిసారి. 2021 సెప్టెంబర్ నెలతో పోల్చి చూస్తే సరుకు రవాణా 9.15% వరకు పెరిగింది. 2021 లో జరిగిన సరుకు రవాణా కంటే 2022 సెప్టెంబర్ నెలలో 9.7 ఎంటీ ఎక్కువ సరుకులు రవాణా అయ్యాయి. దీంతో వరుసగా 25 నెలల పాటు అత్యుత్తమ నెలవారీ సరుకుల రవాణా చేయడంలో రైల్వే విజయం సాధించింది.
సెప్టెంబర్ నెలలో బొగ్గు రవాణా మొత్తం 6.8 ఎంటీ వరకు పెరిగింది. ఇనుప ఖనిజం రవాణా 1.2 ఎంటీ, ఇతర సరుకుల రవాణా 1.22 ఎంటీ, సిమెంట్ రవాణా , కంకర రవాణా 0.4 ఎంటీ, ఎరువుల రవాణా 0.3 ఎంటీ వరకు వృద్ధి సాధించింది. 2022-23 ఆర్థిక సంవత్సరంలో రైల్వే ద్వారా వాహనాల రవాణా పెరుగుదల నమోదు చేసింది. 2022-23 ఆర్థిక సంవత్సరం సెప్టెంబర్ నెల వరకు రైల్వే 2712 రేకుల ద్వారా వాహనాలను రవాణా చేసింది. గత ఆర్థిక సంవత్సరంలో 1575 రేకుల ద్వారా వాహనాలు రవాణా అయ్యాయి. గత ఆర్థిక సంవత్సరంతో పోల్చి చూస్తే 2022-23 ఆర్థిక సంవత్సరం సెప్టెంబర్ నెల వరకు వాహనాల రవాణా 72.2 %.వృద్ధి నమోదు చేసింది.
1 ఏప్రిల్ 2022 నుంచి 30 సెప్టెంబర్ 2022 వరకు 736.68 ఎంటీ సరుకులు రైల్వే ద్వారా రవాణా అయ్యాయి. 2021-22 లో ఇదే కాలంలో 668.86 ఎంటీ సరుకులు రైల్వే ద్వారా రవాణా అయ్యాయి. 2021-22 ఇదే కాలంలో జరిగిన సరుకు రవాణాతో పోల్చి చూస్తే 2022-23 ఆర్థిక సంవత్సరంలో సెప్టెంబర్ వరకు రవాణా 67.83 ఎంటీ వరకు పెరిగి 10.14% వృద్ధి నమోదు చేసింది. సరుకు రవాణా నికర టన్ను కిలోమీటర్లు సెప్టెంబర్ '21 లో 63.43 బిలియన్ల వరకు ఉన్నాయి. సెప్టెంబర్' 22 నాటికి నికర టన్ను కిలోమీటర్లు 69.97 బిలియన్లకు పెరిగి 10.3% వృద్ధిని నమోదు చేశాయి. సంవత్సరం మొదటి అర్ధ భాగంలో సంచిత సరుకు రవాణా నికర టన్ను కిలోమీటర్లు 17.1% వృద్ధి నమోదు చేశాయి.
విద్యుత్ మరియు బొగ్గు మంత్రిత్వశాఖలతో సన్నిహిత సమన్వయంతో విద్యుత్ ఉత్పత్తి కేంద్రాలకు బొగ్గు సరఫరాను పెంచడానికి భారతీయ రైల్వేలు చేస్తున్న నిరంతర ప్రయత్నాలు సెప్టెంబర్ నెలలో సరుకు రవాణా పెరుగుదలకు సహాయ పడ్డాయి.గత సంవత్సరం విద్యుత్ ఉత్పత్తి కేంద్రాలకు 35.8 ఎంటీ బొగ్గు రవాణా అయ్యింది. 2022-23 ఆర్థిక సంవత్సరం సెప్టెంబర్ నెల వరకు విద్యుత్ ఉత్పత్తి కేంద్రాలకు 42.00 ఎంటీ బొగ్గు రవాణా అయ్యింది. 17.3% వృద్ధితో సెప్టెంబరులో విద్యుత్ ఉత్పత్తి కేంద్రాలకు జరిగిన  బొగ్గు రవాణా 6.2 ఎంటీ వరకు పెరిగింది. సంవత్సరం మొదటి అర్ధ భాగంలో గత సంవత్సరం ఇదే కాలంతో పోలిస్తే భారతీయ రైల్వే 64.53 ఎంటీ అదనపు బొగ్గును విద్యుత్ ఉత్పత్తి కేంద్రాలకు రవాణా చేసి 29.3% మించి వృద్ధిని సాధించింది.
(సరుకుల వారీగా రైల్వే నమోదు చేసిన వృద్ధి వివరాలు. అన్ని సరకు రవాణాలో రైల్వే సాధించిన వృద్ధిని పట్టిక వివరిస్తుంది.
|
|
సరుకు
|పెరుగుదల ఎంటీ
||
|
పెరుగుదల %
|
|
బొగ్గు
|
|
6.8
|
|
14
|
|
సిమెంట్, కంకర
|
|
0.4
|
|
3.4
|పెట్రోలియం ఉత్పత్తులు
||
|
0.29
|
|
8.19
|
|
ఎరువులు
|
|
0.33
|
|
7.9
|
|
కంటైనర్లు 
|
|
0.09
|
|
6.15
|
|
ఇతర వస్తువులు
|
|
1.2
|
|
14.1
|
|
ఇనుప ఖనిజం
|
|
1.2
|
|
10.8
పర్యటక మంత్రిత్వ శాఖ
జీ20 అద్యక్ష హోదాలో దేశంలో నిర్వహించిన అన్ని సమావేశాలు ప్రపంచ దృష్టిని ఆకర్షించాయి. అంతేకాకుండా ప్రపంచ పర్యాటక పటంలో భారతదేశానికి సముచిత స్థానం కల్పించాయి: శ్రీ జి. కిషన్ రెడ్డి
జీ20 అద్యక్ష హోదాలో భాగంగా భారతదేశంలో నిర్వహించిన అన్ని సమావేశాలు ప్రపంచ దృష్టిని ఎంతగానో ఆకర్షించాయి. అంతేకాకుండా ప్రపంచ పర్యాటక పటంలో భారతదేశానికి సముచిత స్థానం కల్పించాయి. జీ20 సమావేశాలు భారతదేశాన్ని సందర్శించే జీ20 దేశాల ప్రతినిధులకు చిరస్మరణీయ అనుభవాన్ని అందించడానికి ప్రభుత్వాలు, ప్రైవేట్ రంగం మరియు ఇతర వాటాదారుల మధ్య సహకారాన్ని పెంపొందించాయి. ఆతిథ్య నగరాల్లో మౌలిక సదుపాయాలు నవీకరించబడ్డాయి. అంతేకాకుండా ఈ కార్యక్రమాన్ని విజయవంతంగా నిర్వహించడం కోసం వాటాదారుల సామర్థ్యాన్ని పెంపొందించడానికి వివిధ కార్యక్రమాలు చేపట్టడం జరిగింది.
ఆతిథ్య నగరాల్లో మరియు చుట్టుపక్కల ఉన్న వివిధ వారసత్వ స్మారక చిహ్నాలు కూడా జీ20 ప్రతినిధుల ద్వారా విహారయాత్ర కోసం రూపొందించబడ్డాయి. అంతేకాకుండా భారతదేశం యొక్క గొప్ప సహజ మరియు సాంస్కృతిక వారసత్వాన్ని చూసే అవకాశాన్ని వారికి అందించాయి. విహారయాత్రలు, లీనమయ్యే అనుభవాలతో పాటు సదరు ప్రాంతం యొక్క కళ, సంస్కృతి మరియు సంప్రదాయాలను ప్రదర్శించడానికి జీ20 సమావేశాలు గొప్ప వేదికగా నిలిచాయి. స్థానిక హస్తకళలు మరియు కళాకారుల ప్రతిభా నైపుణ్యాలను ప్రదర్శిస్తూ సమాజ భాగస్వామ్యాన్ని సులభతరం చేస్తూ టూరిజం వర్కింగ్ గ్రూప్ సమావేశాల సందర్భంగా రాష్ట్ర ప్రభుత్వాలు ఆర్ట్ అండ్ క్రాఫ్ట్ బజార్లను ఏర్పాటు చేశాయి. స్థానిక కళలు మరియు హస్తకళల అనుభవాన్ని అందిస్తూ క్రాఫ్ట్ బజార్లో నిర్వహించిన ‘డూ ఇట్ యువర్ సెల్ఫ్’ కార్యక్రమాలలో ప్రతినిధులు ఉత్సాహంగా పాల్గొన్నారు. అంతేకాకుండా ప్రతినిధులకు అందించిన సావనీర్ బహుమతులు ప్రాంతీయ నైపుణ్యాన్ని ప్రదర్శించాయి.
పర్యాటక మంత్రిత్వ శాఖ పర్యాటక వర్కింగ్ గ్రూప్ సమావేశాల సందర్భంగా అనేక ముఖ్యమైన అవగాహన ఒప్పందాలు  కుదుర్చుకుంది, దేశంలో పర్యాటక రంగం అభివృద్ధికి మరియు ప్రచారానికి మార్గం సుగమం చేసింది. ఫిల్మ్ టూరిజం యొక్క అపారమైన సామర్థ్యాన్ని గుర్తించి, దాని ప్రచారం మరియు అభివృద్ధి కోసం ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ & ఇండస్ట్రీ తో ఒక అవగాహన ఒప్పందం కుదుర్చుకుంది. భారతదేశంలో ఎకో టూరిజం యొక్క ప్రచారం మరియు అభివృద్ధి యొక్క ప్రాముఖ్యతను నొక్కిచెప్పడానికి భారత పరిశ్రమల సమాఖ్య తో మరొక అవగాహన ఒప్పందం కుదుర్చుకుంది. ఐక్యరాజ్యసమితి ప్రపంచ పర్యాటక సంస్థ  మరియు పర్యాటక మంత్రిత్వ శాఖ మధ్య టూరిజం ప్రమోషన్ మరియు డెవలప్మెంట్కి సంబంధించిన కీలకమైన ప్రోగ్రామాటిక్ రంగాలపై సహకారం మరియు ప్రోత్సాహాన్ని పెంపొందించడానికి ఒక అవగాహన ఒప్పందం కూడా కుదిరింది.
గురువారం రాజ్యసభలో అడిగిన ప్రశ్నకు పర్యాటక శాఖ మంత్రి శ్రీ జి. కిషన్ రెడ్డి ఈ మేరకు లిఖితపూర్వక సమాధానం ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- 84.15 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- యాక్టివ్ కేసులు మొత్తం కేసులలో 1% కంటే తక్కువ, ప్రస్తుతం 0.89%; మార్చి 2020 నుండి అత్యల్ప
- భారతదేశంలో యాక్టివ్ కేస్లోడ్ 3,00,162; 188 రోజుల్లో అతి తక్కువ
- గత 24 గంటల్లో 31,382 కొత్త కేసులు.
- రికవరీ రేటు ప్రస్తుతం 97.78% వద్ద ఉంది
- గత 24 గంటలలో కోలుకున్నవారు 32,542. దీనితో మొత్తం కోలుకున్న వారి సంఖ్య 3,28,48,273 కు చేరిక.
- వారపు పాజిటివిటి రేటు 2.07 శాతం. ఇది గత 91 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 2.00 శాతం. ఇది గత 25 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 55.99 కోట్ల కోవిడ్ నిర్ధారణ పరీక్షలు నిర్వహించడం జరిగింది.
రక్షణ మంత్రిత్వ శాఖ
అరుణాచల్ ప్రదేశ్లో వ్యూహాత్మక ప్రాంతాలను కలిపే బ్రిడ్జిని రికార్డు సమయంలో నిర్మించిన బిఆర్ వో
దేశవ్యాప్తంగా లాక్ డౌన్ వున్పప్పటికీ సరిహద్దు రహదారుల సంస్థ  అరుణాచల్ ప్రదేశ్ లోని సుబాన్ సిరి నదిపై గల డపారిజో బ్రిడ్జిని పునర్ నిర్మించింది. కోవిడ్ -19వైరస్ నిరోధానికిగాను అన్నిరకాల జాగ్రత్తలు తీసుకుంటూనే ఈ బ్రిడ్జిని నిర్మించారు. ఇది అరుణాచల్ ప్రదేశ్లో వున్న ముఖ్యమైన వారధుల్లో ఒకటి.
డపారిజో వారధి ఇండియాకు చైనాకు మధ్యన వ్యూహాత్మక లింకు. అరుణాచల్ ప్రదేశ్కు వెళ్లాల్సిన అన్ని రకాల ఆహార పదార్థాలు, నిర్మాణ రంగ వస్తువులు, మందులు ఇలా అనేకం ఈ బ్రిడ్జి ద్వారానే రవాణా అవుతాయి. పాత బ్రిడ్జికి చీలికలు ఏర్పడడంతో ప్రమాదం సంభవించవచ్చనే ముందు చూపుతో దాన్ని తొలగించారు. గతంలో అంటే 1992 జులై 26న భారీ ప్రమాదం జరిగి బస్సులోనివారందరూ చనిపోవడం జరిగింది. అలాంటి ఘటన జరగకుండా వుండడానికి ఈ సారి పాత బ్రిడ్జి స్థానంలో కొత్తదాన్ని నిర్మించారు. అధికారులు వెంటనే స్పందించడంతో నిధులు విడుదలయ్యాయి. ఈ ఏడాది మార్చి 17న బిఆర్ టిఎఫ్ పనిని ప్రారంభించింది. 27 రోజుల తర్వాత అంటే ఏప్రిల్ 14న ఇది తిరిగి వినియోగంలోకి వచ్చింది. 24 టన్నుల స్థాయినుంచి 40 టన్నుల స్థాయికి దీన్ని అప్ గ్రేడ్ చేశారు. తద్వారా భారీ వాహనాలు కూడా దీనిపైనుంచి వెళ్లడానికి ఆస్కారం ఏర్పడింది. దాంతో దీన్ని సైనికుల అవసరాలకోసమే కాకుండా ఎగువ సుబాన్ సిరి జిల్లాలో చేపట్టే మౌలిక వసతుల నిర్మాణ కార్యక్రమాలకోసం కూడా ఉపయోగించుకోవచ్చు.
ఈ రోజున దీన్ని అరుణాచల్ ప్రదేశ్ ముఖ్యమంత్రి శ్రీ పెమా ఖండు వీడియో కాన్ఫరెన్స్ ద్వారా ప్రారంభించారు. దాంతో ఈ రోజునుంచి దీనిపై ట్రాఫిక్ కార్యకలాపాలు మొదలయ్యాయి.
బిర్ వో, ఎంవోడి, అరుణాచల్ ప్రదేశ్ ప్రభుత్వం మధ్యన చక్కటి సమన్వయం ఏర్పడడంతో చాలా వేగంగా బ్రిడ్జీని పూర్తి చేయగలిగారు.
(Visitor Counter : 183
వాణిజ్యం, పరిశ్రమల మంత్రిత్వ శాఖ
FIPBని రద్దు చేస్తూ కేంద్ర కేబినెట్ నిర్ణయం తీసుకున్నప్పటి నుంచి 5 ఏళ్లు పూర్తి చేసుకున్న ఫారిన్ ఇన్వెస్ట్మెంట్ ఫెసిలిటేషన్ పోర్టల్ .
గత 5 సంవత్సరాలలో 853 FDI ప్రతిపాదనలు తిరస్కారానికి గురయ్యాయి; FIF ఆవిర్భవించినప్పటి నుండి 39% పెరిగిన FDI
ఫారిన్ ఇన్వెస్ట్మెంట్ ప్రమోషన్ బోర్డ్ ని రద్దు చేసినప్పటి నుండి ఫారిన్ ఇన్వెస్ట్మెంట్ ఫెసిలిటేషన్ పోర్టల్  ద్వారా 853 ఎఫ్డిఐ ప్రతిపాదనలు తొలగింపుకు గురయ్యాయి. FIPB రద్దు ప్రతిపాదనను 24 మే, 2017న జరిగిన సమావేశంలో కేంద్ర మంత్రివర్గం ఆమోదించింది. విదేశీ పెట్టుబడుల ప్రోత్సాహక బోర్డు  రద్దు తర్వాత, ప్రస్తుతం ఉన్న FDI విధానం మరియు FEMA నిబంధనల ప్రకారం విదేశీ పెట్టుబడులకు ప్రభుత్వ అనుమతి మంజూరు చేశారు. సంబంధిత అడ్మినిస్ట్రేటివ్ మినిస్ట్రీస్/డిపార్ట్మెంట్స్ మరియు డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్  నోడల్ డిపార్ట్మెంట్గా చేశారు. మినిస్ట్రీ ఆఫ్ కామర్స్ & ఇండస్ట్రీకి దీనిని అప్పగించారు.
ఎఫ్డిఐ ప్రతిపాదనలు, డిపిఐఐటి ద్వారా నిర్వహితమయ్యే https://fifp.gov.inలో విదేశీ పెట్టుబడుల సులభతర పోర్టల్ లో మాత్రమే దాఖలు చేయవలసి ఉంటుంది. FIF పోర్టల్లో దాఖలు చేయబడిన ప్రతిపాదనలు సంబంధిత అడ్మినిస్ట్రేటివ్ మంత్రిత్వ శాఖకు ఫార్వార్డ్ చేస్తారు. అలాగే కామెంట్ల కోసం విదేశీ వ్యవహారాల మంత్రిత్వ శాఖ  మరియు భారతీయ రిజర్వ్ బ్యాంక్ కి మరియు అవసరమైన భద్రతా క్లియరెన్స్ కోసం హోం మంత్రిత్వ శాఖ కి ఏకకాలంలో ఎఫ్డిఐ పాలసీ/ఎఫ్ఇఎమ్ నిబంధనల ప్రకారం అవసరమైన చోట గుర్తు పెడతారు.
FIF పోర్టల్ ద్వారా ఫైల్ చేయవలసిన డాక్యుమెంట్లతో సహా FDI ప్రతిపాదనల ప్రాసెసింగ్ కోసం ప్రామాణిక ఆపరేటింగ్ ప్రొసీజర్  రూపొందిస్తారు మరియు DPIIT ద్వారా 29 జూన్ 2017న 09 జనవరి 2020న సవరణతో రూపొందించారు.
అప్పటి నుండి, ఎఫ్డిఐ పెరగడమే కాకుండా భారతదేశంలోకి ఎఫ్డిఐని తీసుకువచ్చే దేశాల సంఖ్య కూడా పెరిగింది. FY 2014-15లో, భారతదేశంలో FDI ఇన్ఫ్లో కేవలం USD 45.15 బిలియన్గా ఉంది. ఇది 2016-17లో USD 60.22 బిలియన్లకు పెరిగింది మరియు కోవిడ్- ఉన్నప్పటికీ FY 2021-22 సమయంలో నివేదించిన USD 83.57 బిలియన్ల వార్షిక ఎఫ్డిఐ ఇన్ఫ్లో అత్యధికంగా ఉంది. 19 మహమ్మారి మరియు ఇటీవలి రష్యా-ఉక్రెయిన్ వివాదం. FY 2021-22లో 101 దేశాల నుండి FDI నివేదించారు. అయితే, ఇది మునుపటి ఆర్థిక సంవత్సరంలో  97 దేశాల నుండి నివేదించారు.
FDI ప్రతిపాదనల పెండింగ్ను నియంత్రించడానికి సంబంధిత మంత్రిత్వ శాఖలు/డిపార్ట్మెంట్లకు SMS మరియు ఇమెయిల్ల ద్వారా స్వయంచాలక హెచ్చరికలు ఉపయోగిస్తారు. సెక్రటరీ, DPIIT నెలవారీ ప్రాతిపదికన అన్ని మంత్రిత్వ శాఖలు / విభాగాలలో FDI ప్రతిపాదనల పెండింగ్ను సమీక్షిస్తారు. దీంతో ఎఫ్డీఐ ప్రతిపాదనల పారవేయడం వేగవంతమైంది. FDI ప్రతిపాదన యొక్క న్యాయబద్ధమైన మరియు వేగవంతమైన ప్రాసెసింగ్కు సంబంధించి మంత్రిత్వ శాఖలు/డిపార్ట్మెంట్లకు అవగాహన కల్పించడానికి రెగ్యులర్ శిక్షణా సెషన్లు కూడా నిర్వహిస్తున్నారు.
ప్రాక్టికల్ సమస్యలు మరియు గ్రౌండ్ లెవెల్లో ఎదురవుతున్న సమస్యల గురించి తెలుసుకునేందుకు పెట్టుబడిదారులు మరియు న్యాయ సంస్థలతో రెగ్యులర్ రౌండ్ టేబుల్ సమావేశాలు నిర్వహిస్తారు. దరఖాస్తుదారులపై సమ్మతి భారాన్ని తగ్గించడానికి FIF పోర్టల్లోని FDI ప్రతిపాదన ఫారమ్ను క్రమం తప్పకుండా సమీక్షిస్తారు. యాక్సెస్ సౌలభ్యం కోసం తరచుగా అడిగే ప్రశ్నలు నవీకరిస్తారు. అలాగే DPIIT వెబ్సైట్ మరియు FIF పోర్టల్లోనూ ఉంచుతారు. అందువల్ల, భారతదేశం పెట్టుబడిదారులకు అనుకూలమైన గమ్యస్థానంగా ఉండేలా DPIIT నిరంతరం కృషి చేస్తోంది.
రక్షణ మంత్రిత్వ శాఖ
స్మార్ట్ ఇండియా హాకథాన్-2020లో ప్రథమ బహుమతి గెలుచుకున్న 'డిఫెన్స్ ఇన్స్టిట్యూట్ ఆఫ్ అడ్వాన్స్డ్ టెక్నాలజీ'
డీఆర్డీవో ఆధ్వర్యంలో పనిచేసే స్వతంత్ర సంస్థ అయిన పుణెలోని 'డిఫెన్స్ ఇన్స్టిట్యూట్ ఆఫ్ అడ్వాన్స్డ్ టెక్నాలజీ'  స్మార్ట్ ఇండియా హాకథాన్ -2020లో ప్రథమ బహుమతి గెలుచుకుంది. ఈ కార్యక్రమం ప్రత్యక్ష ప్రసారంలో పాల్గొన్నవారితో ప్రధాని శ్రీ నరేంద్ర మోదీ వీడియో కాన్ఫరెన్స్ ద్వారా సంభాషించారు.
ఎస్ఐహెచ్-2020, నిర్విరామంగా 36 గంటలపాటు డిజిటల్ ఉత్పత్తులను రూపొందించే జాతీయ స్థాయి పోటీ. కేంద్ర మానవ వనరుల అభివృద్ధి మంత్రిత్వ శాఖ , ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్  కలిసి ఈనెల 1-3 తేదీల మధ్య నిర్వహించాయి. ఉత్తరప్రదేశ్లోని నోయిడా ఇన్స్టిట్యూట్ ఆఫ్ ఇంజినీరింగ్&టెక్నాలజీ లో ఈ కార్యక్రమం జరిగింది.
ఆరుగురు విద్యార్థులతో కూడిన, డా.సునీత ధవళే ఆధ్వర్యంలోని డయట్ బృందం తొలి బహుమతి లక్ష రూపాయలను గెలుచుకుంది. సాఫ్ట్వేర్ విభాగంలో మధ్యప్రదేశ్ ప్రభుత్వం ఇచ్చిన 'ఎంఎస్331 స్టేట్మెంట్'ను పరిష్కరించి ఈ బృందం మొదటి బహుమతి సాధించింది. తమ ఆవిష్కరణకు "దృష్టి" అని పేరు పెట్టింది. ముఖం, హావభావాలు, కదలికలను కృత్రిమ మేధస్సు ద్వారా ఈ ఆవిష్కరణ గుర్తిస్తుంది.
వరుసగా రెండో ఏడాది కూడా బహుమతి గెలుచుకున్నందుకు డయట్ బృందాన్ని డీఆర్డీవో ఛైర్మన్ డా. జి.సతీష్ రెడ్డి అభినందించారు.
సాంఘిక న్యాయం, మరియు సాధికారత మంత్రిత్వ శాఖ
సామాజిక మరియు సాధికారత స్కాలర్షిప్ పథకాలకు సంబంధించి ఆ మంత్రిత్వశాఖ స్పష్టీకరణ
కోవిడ్-19 సంక్షోభం కారణంగా స్కాలర్షిప్ పథకాల పంపిణీ ఆలస్యమవుతోందని తద్వారా విద్యార్ధులు సమస్యలను ఎదుర్కొంటున్నారంటూ కొన్ని వార్తా కథనాలు వెల్లడించాయి
వాస్తవానికి రాష్ట్ర ప్రభుత్వాలు / కేంద్రపాలిత ప్రాంతాల పరిపాలనా విభాగాలు/యూనివర్సిటీ గ్రాంట్ కమిషన్/ సహకారంతో సమాజంలోని పలు వర్గాలు అనగా షెడ్యూల్డ్ కులాలు / ఇతర వెనుకబడిన తరగతులు, డి-నోటిఫైడ్ తెగలు, ఆర్థికంగా బలహీనమైన వర్గాల కోసం సామాజిక న్యాయం మరియు సాధికారత శాఖ వివిధ రకాల స్కాలర్షిప్ పథకాలను అమలు చేస్తోంది.
కొవిడ్-19 యొక్క సంక్షోభ సమయంలో లబ్ధిదారులు ఎటువంటి ఇబ్బంది ఎదుర్కోకుండా ఉండటానికి స్కాలర్షిప్ పథకాలను అమలు చేసే సంస్థలకు పలు నిర్దేశకాలను మంత్రిత్వశాఖ జారీ చేసింది. ప్రాముఖ్యత పథకం కింద షెడ్యూల్డ్ కులాల విద్యార్థులకు సంబంధించిన పోస్ట్ మెట్రిక్ స్కాలర్షిప్ పథకానికి సంబందించి జూన్, 2020 నాటికి 75% కేంద్ర వాటాను ఆ ప్రభుత్వ శాఖ సంబంధిత రాష్ట్రాలు / కేంద్ర పాలిత ప్రాంతాల డిమాండ్ మేరకు విడుదల చేసింది. మిగిలిన 25% కేంద్ర వాటా కూడా కేస్ టు కేస్ ప్రాతిపదికన విడుదలకు మంజూరు చేయబడింది.
అర్హతగల విద్యార్ధులు ఎలాంటి ఇబ్బందులు ఎదుర్కొనకుండా స్కాలర్షిప్ దరఖాస్తులను త్వరితగతిన ప్రాసెస్ చేయమని ఆయా ఏజెన్సీలకు కేంద్రప్రభుత్వం సూచించింది. తద్వారా విద్యార్థులు ఎటువంటి సమస్యలను ఎదుర్కొనే అవకాశం ఉండది. దాంతో పాటు రోజువారి ప్రతిపదికన ఆయా ఏజెన్సీలకు స్కాలర్ షిప్ పథకాల అమలుకు సంబంధించిన నిధులను విడుదల చేయడంతో పాటు వాటి అమలును సంబంధిత అధికారులు ఎప్పటికప్పుడు ఆయా ఏజెన్సీలతో పర్యవేక్షణ చేస్తున్నారు.
ఎస్సీ నేషనల్ ఫెలోషిప్ పథకం కింద లబ్ధిదారుల ఫెలోషిప్ల పంపిణీపై యూనివర్శిటీ గ్రాంట్స్ కమిషన్ తో పాటు సంబంధించ సంస్థలతో నెలవారీ ప్రాతిపదికన పర్యవేక్షిస్తుంది. ఈ పథకం కింద విద్యార్థులకు ఫెలోషిప్లను సకాలంలో పంపిణీ చేసేలా సామాజిక న్యాయ శాఖ ఇప్పటికే ఆదేశాలను జారీ చేయడం జరిగింది.
ప్రధాన మంత్రి కార్యాలయం
పంట బీమా పథకం అంశం పై ఒక రైతు కు లేఖ రాసిన ప్రధాన మంత్రి
విత్తనం మొదలుకొని బజారు వరకు రైతు కు ఎదురయ్యే ప్రతి ఒక్క సమస్య ను పరిష్కరించడాని కి నిరంతరం గా ప్రయత్నాలు జరుగుతున్నాయి: ప్రధాన మంత్రి
ప్రధాన మంత్రి శ్రీ నరేంద్ర మోదీ కి ఆయన దిన చర్య లో తీరిక దొరకడమనేది చాలా తక్కువే అయినప్పటికీ, ఆయన తనకు ప్రజల నుంచి వచ్చే ఉత్తరాలను, వారు పంపే సందేశాలను వీలు చిక్కినప్పుడల్లా చదివి, వాటికి ప్రత్యుత్తరమిచ్చే అవకాశాలను వదలి పెట్టరు అనే సంగతి ని చాలా తక్కువ మంది మాత్రమే ఎరుగుదురు. అలాంటి ఒక లేఖ ను ఉత్తరాఖండ్ లోని నైనీతాల్ కు చెందిన శ్రీ ఖీమానంద్ అందుకొన్నారు. ఆయన ‘ప్రధాన మంత్రి ఫసల్ బీమా యోజన’ విజయవంతం గా అయిదు సంవత్సరాలు పూర్తి చేసుకోవడం పట్ల, ప్రభుత్వ ఇతర ప్రయాసల పట్ల నరేంద్ర మోదీ యాప్  ద్వారా ప్రధాన మంత్రి కి అభినందనల ను తెలియజేశారు. ఆయన తన విలువైన అభిప్రాయాల ను వెల్లడి చేసినందుకు ప్రధాన మంత్రి ధన్యవాదాలు తెలియజేస్తూ శ్రీ ఖీమానంద్ కు ఒక లేఖ ను రాశారు.
‘‘వ్యవసాయం తో సహా వివిధ రంగాల ను మెరుగుపరచడం కోసం, దేశాన్ని అభివృద్ధి తాలూకు కొత్త శిఖరాలకు చేర్చడం కోసం ప్రభుత్వం అదే పని గా చేస్తున్నటువంటి కృషి పట్ల మీరు మీ విలువైన అభిప్రాయాల ను వెల్లడి చేసినందుకు మీకు ఇవే ధన్యవాదాలు’’ అంటూ ప్రధాన మంత్రి ఆ లేఖ లో రాశారు. ‘‘అలాంటి సందేశాలు దేశానికి సేవ చేసేందుకు నన్ను నేను మరింత గా అర్పించుకోవడానికి నాకు కొత్త శక్తి ని ఇస్తాయి’’ అని ప్రధాన మంత్రి పేర్కొన్నారు.
ప్రధాన మంత్రి ఫసల్ బీమా యోజన సాఫల్యాన్ని గురించి ప్రధాన మంత్రి ఏమన్నారంటే, ‘‘వాతావరణ పరమైన అనిశ్చితుల తో ముడిపడిన నష్ట భయాన్ని తగ్గించడం ద్వారా ప్రధాన మంత్రి ఫసల్ బీమా యోజన కష్టపడి పని చేసే రైతుల ఆర్థిక ప్రయోజనాల ను పరిరక్షించడం లో ఒక ముఖ్య పాత్ర ను పోషిస్తూ వస్తోంది. రైతుల కు అనుకూలంగా ఉన్న ఈ బీమా పథకం తాలూకు లాభాల ను ప్రస్తుతం కోట్ల కొద్దీ రైతులు అందుకొంటున్నారు’’ అని శ్రీ నరేంద్ర మోదీ అన్నారు.
వ్యసాయం, రైతుల సంక్షేమం పట్ల ప్రభుత్వం దీక్షబద్ధురాలు గా చేస్తున్నటువంటి కృషి ని గురించి ప్రధాన మంత్రి శ్రీ నరేంద్ర మోదీ ప్రస్తావిస్తూ తన లేఖ లో ఇంకా ఇలా రాశారు.. ‘‘గడచిన అయిదు సంవత్సరాల కాలం లో సంపూర్ణ రక్షణ కవచాన్ని అందిస్తూ, క్లెయిముల ను పరిష్కరించే ప్రక్రియ లో పారదర్శకత్వానికి పీట వేయడం ద్వారా ఈ ‘ఫసల్ బీమా’  పథకం రైతుల సంక్షేమం విషయం లో మా సంకల్పాన్ని చాటి చెప్పినటువంటి ఒక ఉదాహరణ గా నిలచింది. ప్రస్తుతం విత్తనం మొదలుకొని బజారు వరకు రైతులు సాగే మార్గం లో ఎదురయ్యే ప్రతి చిన్న, పెద్ద ఇబ్బందుల ను తొలగించడానికి, మరి అలాగే వారి సమృద్ధి కి, వ్యవసాయ ప్రగతి కి పూచీ పడడానికి నిలకడతనం తో కూడిన కృషి జరుగుతోంది.’’
‘‘దేశ ప్రగతి లో ప్రజలు అందిస్తున్న తోడ్పాటు ను, వారు పోషిస్తున్న పాత్ర ను కూడా ప్రధాన మంత్రి తన ఉత్తరం లో ప్రశంసిస్తూ ఇంకా ఇలా రాశారు. ‘‘ఒక బలమైన, సమృద్ధమైన స్వావలంబనయుతమైన భారతదేశాన్ని ఒక సర్వతోముఖ అభివృద్ధి తాలూకు దార్శనికత తో నిర్మించే దిశ గా శర వేగం గా దేశం ప్రస్తుతం పురోగమిస్తోంది. పౌరులందరి విశ్వాసం ద్వారా శక్తిమంతమై దేశం జాతీయ లక్ష్యాల ను సాధించడానికి కంకణం కట్టుకొంది. దేశాన్ని ప్రపంచ రంగస్థలం మీద కొత్త శిఖరాల కు చేర్చడం లో మన ప్రయత్నాలు మరింత ముమ్మరం అవుతాయనే అంశం లో నాకు సంశయం లేనేలేదు’’ అని ప్రధాన మంత్రి తన లేఖ లో రాశారు.
అంతక్రితం, శ్రీ ఖీమానంద్ తాను పంపించిన సందేశం లో పంట బీమా పథకం అయిదేళ్ళు పూర్తి చేసుకొన్న సందర్భం లో ప్రధాన మంత్రి శ్రీ నరేంద్ర మోదీ కి అభినందనలు తెలిపారు. ప్రధాన మంత్రి నాయకత్వం లో కేంద్ర ప్రభుత్వం వేరు వేరు సంక్షేమ పథకాల ద్వారా పౌరుల పురోగమనాని కి, అలాగే దేశం పురోగతి కి నిరంతరం పాటుపడుతోందని కూడా శ్రీ ఖీమానంద్ ప్రస్తావించారు.
(